MT
8.8.2022
Il-Ġurnal Uffiċjali tal-Unjoni Ewropea
C 303/23
Talbiet L-appellanti jitlobu li l-Qorti tal-Ġustizzja jogħġobha: — tannulla s-sentenza appellata sa fejn hija tiċħad ir-rikors għal annullament; — tannulla d-Deċiżjoni tal-Kummissjoni C(2017) 1742 finali tas-17 ta’ Marzu 2017 dwar proċedura taħt l-Artikolu 101 TFUE, l-Artikolu 53 tal-Ftehim ŻEE u l-Artikolu 8 tal-Ftehim bejn il-Komunità Ewropea u l-Konfederazzjoni Svizzera dwar it-Trasport bl-Ajru (Każ AT.39258 – Trasport ta’ merkanzija bl-ajru) (id-Deċiżjoni) safejn tikkonċerna lill-partijiet li jagħmlu t-talba.
Sussidjarjament, tannulla parzjalment id-deċiżjoni u tnaqqas il-multa imposta fuq l-appellanti għal dak l-ammont li l-Qorti tal-Ġustizzja tqis xieraq; — sussidjarjament, jekk il-Qorti tal-Ġustizzja tqis li ma tistax tiddeċiedi b’mod definittiv, tibgħat lura l-kawża quddiem il-Qorti Ġenerali; u — tikkundanna lill-Kummissjoni tbati l-ispejjeż kollha quddiem il-Qorti tal-Ġustizzja u l-Qorti Ġenerali.
Aggravji u argumenti prinċipali Insostenn tal-appell tagħhom, l-appellanti jinvokaw l-aggravji segwenti.
L-ewwel aggravju jirrigwarda żbalji manifesti ta’ liġi meta jiġu ddeterminati l-konsegwenzi legali tal-aċċettazzjoni tal-ewwel aggravju.
Pjuttost milli tannulla d-deċiżjoni fl-intier tagħha, il-Qorti Ġenerali annullatha biss parzjalment mingħajr ma evalwat jekk l-elementi li għalihom l-appellanti nstabu li ma kinux responsabbli setgħux jiġu sseparati minkejja l-ġurisprudenza ċara li tiddefinixxi dan bħala t-test rilevanti.
It-tieni aggravju jirrigwarda żbalji manifesti ta’ liġi magħmula meta ċaħdet is-sitt aggravju dwar id-drittijiet tad-difiża u n-nuqqas ta’ motivazzjoni tal-Kummissjoni li għalihom hija ma segwietx l-allegazzjonijiet kontra kumpanniji tal-ajru oħra u kontra fornitur tas-servizzi.
Barra minn hekk, il-Qorti Ġenerali żnaturat is-sens ċar tal-provi meta evalwat il-posta elettronika tat-22 ta’ Lulju 2005 mingħajr ma ħadet inkunsiderazzjoni li l-elementi ewlenin li fuqhom bbażat ruħha kienu azzjonijiet meħuda mil-linji tal-ajru li fir-rigward tagħhom il-Kummissjoni kienet waqqfet il-proċeduri wara d-dikjarazzjoni tal-oġġezzjonijiet.
It-tielet aggravju jirrigwarda żbalji manifesti ta’ liġi li saru meta ċ-ċaħda tat-tielet parti tar-raba’ aggravju (l-ewwel parti) fir-rigward tal-kompetenza tal-Kummissjoni li tagħmel ċerti konstatazzjonijiet.
Ir-raba’ aggravju jirrigwarda żbalji manifesti ta’ liġi li saru meta ċ-ċaħda tat-tielet parti tar-raba’ aggravju (it-tieni parti) f’dak li jirrigwarda l-ambigwità tad-deċiżjoni fir-rigward tal-portata ġeografika tal-ksur.
Appell ippreżentat fid-9 ta’ Ġunju 2022 minn British Airways plc mis-sentenza mogħtija mill-Qorti Ġenerali (Ir-Raba’Awla Estiża) fit-30 ta’ Marzu 2022 fil-Kawża T-341/17, British Airways vs Il-Kummissjoni (Kawża C-378/22 P) (2022/C 303/30) Lingwa tal-kawża: l-Ingliż Partijiet Appellant: British Airways plc (rappreżentanti: A. Lyle-Smythe u R. O'Donoghue, advocaten, T. Sebastian, Barrister) Parti oħra fil-proċedura: Il-Kummissjoni Ewropea
Talbiet L-appellant jitlob li l-Qorti tal-Ġustizzja jogħġobha: — tannulla s-sentenza appellata fl-intier tagħha jew, sussidjarjament, parzjalment sa fejn tiċħad ir-raba’ motiv u t-tieni parti tas-seba’ motiv tal-appellant;